વર્ષો પહેલાં હું જ્યારે એક ગામમાં શિક્ષક બન્યો હતો, ત્યારનો એક પ્રસંગ યાદ કરતાં હું ગદગદિત થઈ જાઉં છું. એ શાળાનું સંચાલક મંડળ ગામના આગળ પડતા પાંચ માણસોનું હતું. પરંતુ તેમને શિક્ષણ અંગે ઝાઝી સૂઝ-સમજ ન હોવાથી, આણંદની ડી.એન. હાઈસ્કૂલના તત્કાલીન આચાર્ય શ્રી ઈશ્વરભાઈને સલાહકાર તરીકે નિમ્યા હતા. તેઓ અવારનવાર અમારી શાળાની મુલાકાત લેવા આવતા હતા. સંચાલક-મંડળની મીટીંગ રાખી જરૂરી ચર્ચા કરતા અને ઉપયોગી સૂચનો કરતા.